EkBass/fiwiki-20250220-pages-articles huggingface dataset:
Luvattu maa

Luvattu maa on maa, jonka Jumala Raamatun mukaan lupasi ja antoi Abrahamille ja tämän jälkeläisille. Sen katsotaan vastaavan Kanaaninmaata eli suunnilleen nykyistä Israelin valtiota. == Uskonnoissa == === Juutalaisuus === Käsite ”luvattu maa” ei esiinny Tanakissa. Tanak kuitenkin kertoo, kuinka Jumala loi koko maailman (Psalmi 95, Jes. 40:28) ja erotti siitä osan Abrahamin jälkeläisten omaisuudeksi. Ensimmäisen Mooseksen kirjan mukaan Herra kehotti Abrahamia (tuolloiselta nimeltään Abram) lähtemään kotiseuduiltaan Kaldean Uurista ”siihen maahan, jonka minä sinulle osoitan”. Siellä Abrahamin jälkeläisistä on tuleva suuri kansa. Kun Abraham oli saapunut Kanaaniin, Herra ilmestyi hänelle ja sanoi: ”Sinun jälkeläisillesi minä annan tämän maan.” Kanaanin perintömaa oli yksi monista lupauksista, jotka Herra antoi Abrahamille. Myöhemmin Herra uusi lupauksensa Iisakille, Jaakobille, Joosefille ja muille Jaakobin pojille, jotka kaikki olivat Abrahamin jälkeläisiä, sekä Moosekselle.Metzger & Coogan 2004, hakusana ”Promised Land”. Luvatun maan rajat määritellään Pentateukin eri kohdissa hieman eri tavoin. Abrahamille Herra lupaa maan ”Egyptin rajapurosta Eufratin suureen virtaan saakka, tämän maan, jossa asuvat keniläiset, kenasilaiset ja kadmonilaiset, heettiläiset, perissiläiset ja refalaiset, amorilaiset, kanaanilaiset, girgasilaiset ja jebusilaiset”. ”Egyptin virta” ei tässä tarkoita Niiliä vaan Siinailla sijaitsevaa Wadi Al-ʿArīshia, joka muodostaa Kanaaninmaan luonnollisen lounaisrajan.Metzger & Coogan 2004, hakusana ”river of Egypt”. Toinen Mooseksen kirja sen sijaan kertoo luvatun maan ulottuvan ”Kaislamerestä Filistealaisten mereen ja Siinain autiomaasta Eufratvirtaan saakka”. === Kristinusko === Käsite ”luvattu maa” esiintyy Raamatussa vain kerran. Heprealaiskirjeen mukaan === Mormonismi === ”Lupauksen maa” () mainitaan Mormonin kirjassa useasti.1\. Nefi 7:13, 2. Nefi 1:5, Jaakob 2:5, Eter 2:7. Pyhien kirjoitusten oppaan mukaan luvattu maa on ”maa, jonka Herra lupaa perinnöksi uskollisille seuraajilleen ja usein myös heidän jälkeläisilleen. Luvattuja maita on monia.” Mormonin kirjassa luvattu maa tarkoittaa yleensä Amerikan mannerta.Pyhien kirjoitusten opas, Luvattu maa. Eterin kirjan mukaan se on kaikkia muita maita oivallisempi maa, ja siksi sitä hallussaan pitävän kansan on palveltava Jumalaa. Jos kansa pysyy uskollisena, se on ”oleva vapaa orjuudesta ja vankeudesta ja kaikista muista kansakunnista taivaan alla”, mutta jos se lankeaa, se hävitetään.Eter 2:11–12. == Katso myös == * Pyhä maa == Lähteet == * === Viitteet === Luokka:Juutalaisuuden pyhät paikat Luokka:Kristilliset käsitteet Luokka:Mormonismin käsitteet Luokka:Raamatulliset sanonnat
Kuparikettu

Kuparikettu (s. 1991https://kuparikettu.fi/info/on suomalainen sosiaalisen median vaikuttaja, nykyaikainen noita ja meedio. Kupariketun sosiaalisen median kanavilla on kymmeniä tuhansia vakituisia seuraajia, ja hänen YouTube- videoitaan on katseltu useita miljoonia kertoja. Hän on julkaissut kaksi kirjaa noituudesta: Noitakirja. Nykynoidat ja noitien historiaa (2021, yhdessä Heikki Sauren kanssa) ja Nykynoidan käsikirja (2023). Kuparikettu on koulutukseltaan nuoriso- ja yhteisöohjaaja. Hän työskentelee sisällöntuottajana, tapahtumatuottajana, meditaatio-ohjaajana ja unitulkitsijana. Vuonna 2021 Kuparikettu oli mukana Ylen tuottamassa Spirituaaliset-dokumenttisarjassa, jossa hän kertoi kohdanneensa vihaa ja ennakkoluuloja nykynoituutensa vuoksi. == Teokset == * * == Lähteet == == Aiheesta muualla == * Kotisivut. Luokka:Noidat Luokka:Noituus Suomessa Luokka:Suomalaiset somevaikuttajat Luokka:Suomalaiset tietokirjailijat Luokka:Vuonna 1991 syntyneet Luokka:Elävät henkilöt
Google-muistikirja

Google-muistikirja () oli Googlen sovellus, joka oli toiminnassa heinäkuuhun 2012 saakka. Vastaava uudempi sovellus on Google Docs, jonne Google- muistikirjan käyttäjien tiedostot siirrettiin vuonna 2012. Google- muistikirjaan pystyttiin tallentamaan tekstiä asiakirjoina. Google Keep on nykyään Googlen oletusmuistiinpanosovellus. == Lähteet == Luokka:Googlen ohjelmistot Luokka:Android-sovellukset Luokka:Web-sovellukset
Bredan roomalaiskatolinen hiippakunta

Bredan roomalaiskatolinen hiippakunta on katolinen hiippakunta lounais- Alankomaissa. Sen keskuspaikka on Breda. Se perustettiin 22. maaliskuuta 1803 Bredan apostolisena vikariaattina irrottamalla osia Antwerpenin, Gentin ja Roermondin hiippakunnista. 14. maaliskuuta 1853 vikariaatti korotettiin Bredan hiippakunnaksi. 13. huhtikuuta 1956 hiippakunta sai lisäalueita, kun ’s-Hertogenboschin hiippakunnasta liitettiin Bredan hiippakuntaan Woudrich sekä osia Sint Jan Waalwijhista ja Heusdenista. ==Lähteet== == Katso myös == * Katolinen kirkko Alankomaissa Luokka:Kristinusko Alankomaissa Luokka:Zeeland Luokka:Pohjois-Brabant Luokka:Katolisen kirkon hiippakunnat
Slovakian pääministeri

Slovakian pääministeri on Slovakian hallituksen johtaja. Presidentti nimittää pääministerin nelivuotiskaudelle, pääministeri ehdottaa hallituksen muita ministereitä jotka presidentti nimittää. == Tehtävät == Slovakian presidentti nimittää pääministerin ja tämän hallituksen joko parlamenttivaalien jälkeen, tai kun edellinen hallitus on kaatunut. Yleensä nimitys kohdistuu kansallisen neuvoston suurimman puolueen puheenjohtajaan. Jos presidentti on kykenemätön hoitamaan tehtäviään, pääministeri saa väliaikaisesti presidentin valtaoikudet käyttöönsä kunnes uusi presidentti on valittu. == Luettelo Slovakian pääministereistä == Kuva Nimi Hallitus Puolue Nimittäjä Vladimír Mečiar 1\. tammikuuta 1993 16\. maaliskuuta 1993 ĽS–HZDS Jozef Moravčík (s. 1945) 16\. maaliskuuta 1994 13\. joulukuuta 1994 DEÚS Michal Kováč Vladimír Mečiar (s. 1942) 13\. joulukuuta 1994 30\. lokakuuta 1998 ĽS–HZDS Mikuláš Dzurinda (s. 1955) 30\. lokakuuta 1998 4\. heinäkuuta 2006 SDKÚ-DS Rudolf Schuster Robert Fico (s. 1964) 4\. heinäkuuta 2006 8\. heinäkuuta 2010 Smer Ivan Gašparovič (2004–2014) Iveta Radičová (s. 1956) 8\. heinäkuuta 2010 4\. huhtikuuta 2012 SDKÚ-DS Robert Fico (s. 1964) 4\. huhtikuuta 2012 22\. maaliskuuta 2018 Smer Peter Pellegrini (s. 1974) 22\. maaliskuuta 2018 21\. maaliskuuta 2020 Smer Andrej Kiska (2014–2019) Igor Matovič (s. 1973) 21\. maaliskuuta 2020 1\. huhtikuuta 2021 OĽaNO. Zuzana Čaputová (2019–) Eduard Heger (s. 1976) 1\. huhtikuuta 2021 15\. toukokuuta 2023 OĽaNO. Dem. Ľudovít Ódor (s. 1975) 15\. toukokuuta 2023 25\. lokakuuta 2023 sit. Robert Fico (s. 1964) 25\. lokakuuta 2023 toimessa Smer ==Lähteet== * Luokka:Luettelot pääministereistä
Marjorie Rackstraw

Marjorie Rackstraw (24. kesäkuuta 1888 Highgate, Lontoo – 28. toukokuuta 1981) oli brittiläinen hyväntekijä, joka pyrki parantamaan yhteiskunnallisesti heikompien ihmisten asemaa. Hänet tunnetaan työstään vartijana Edinburghin nuortenkodissa ja toimistaan Neuvostoliittossa suuren nälänhädän aikana. Rackstraw muutti hetkelisesti Saksaan, jossa hän osallistui moniin laajoihin ruokintaprojekteihin. Palattuaan Britanniaan hänet nimitettiin työvaltuutetuksi Hampsteadiin, jolloin hän perusti vanhoille ihmisille tarkoitetun palvelukodin. Hänelle myönnettiin Brittiläisen imperiumin ritarikunta upseerin luokassa vuoden 1961 uutenavuotena. == Lähteet == == Aiheesta muualla == Luokka:Hyväntekeväisyyden harjoittajat Luokka:Brittiläiset henkilöt Luokka:Vuonna 1888 syntyneet Luokka:Vuonna 1981 kuolleet
Fariba Hachtroudi

Fariba Hachtroudi (; s. 1951) on ranskalais-iranilainen toimittaja, kirjailija ja opettaja. Hän toteutti uraa opettajana kaksi vuotta vuodesta 1981 Sri Lankassa Colombon yliopistossa ja opiskeli Theravadaa. Hachtroudi on asunut myös Ranskassa. Opiskelunsa jälkeen hän kirjoitti täyspitkän tietokirjallisen kertomuksen vierailustaan Iraniin maanpaon aikana. Toimittajan uran lisäksi hän toteuttaa uraa myös naisten oikeuksien puolia ajavan säätiön johdossa. == Lähteet == Luokka:Opettajat Luokka:Iranilaiset henkilöt Luokka:Ranskalaiset toimittajat Luokka:Ranskalaiset kirjailijat
Bibi Smit

Bibi Smit (s. 1965) on hollantilainen lasitaiteilija. Hänen töidensä teemat tutkivat erityisesti luontoa, ja sen rytmejä, kuvioita sekä värejä. Smit opiskeli taideopistossa Farehamissa Englannissa, jolloin hän alkoi erityisesti innostua lasitaiteilusta. Smit käyttää yleensä töissään erilaisia vapaapuhallustekniikoita, joita hän soveltaa kylmälasitekniikoihin. Vuonna 2006 hän perusti oman työpajan ja alkoi tuottamaan lasitöitä kuluttajille. == Lähteet == Luokka:Alankomaalaiset taiteilijat Luokka:Lasitaiteilijat Luokka:Vuonna 1965 syntyneet Luokka:Elävät henkilöt
Garage Kids

Garage Kid on televisiosarja, josta piti tulla 26 26 minuutin jaksoa. Sarjasta ehdittiin tehdä vain viiden minuutin pituinen traileri. Kuitenkin sarjan ideasta tehtiin animaatiosarja Code Lyoko, jonka eräänlaisena pilottina Garage Kidsin traileri toimii. == Eroja Code Lyokoon == * Aelitaa ei ole. * Garage Kidsin virtuaalimaailma on Xanadu, joka ei muistuta Lyokoa yhtään. * Code Lyokossa Jeremy löytää tehtaan ja supertietokoneen ja sattuman kautta muodostaa ryhmän Ulrichin, Oddin ja Yumin kanssa. Garage Kidsissa Odd alkaa käymään samaa koulua kuin Jeremy, Ulrich ja Yumi, jotka ovat jo ennen trailerin tapahtumia saaneet tietää supertietokoneesta ja virtualimaailmasta, ystävystyy heidän kanssaan ja saa sattumalta tietää supertietokoneesta ja virtuaalimaailmasta. * Päähahmot voivat käyttää virtuuaalimaailman voimiaan myös Maassa. * Tehtaan ulkopuoli on samanlainen, mutta sisäpuoli erilainen. * Koulu on erilainen. * Virtuaalimaailmassa Ulrichin housut ovat isommat ja hän muistuttaa enemmän samuraita. * Ulrichin miekan terä on koodia, kun Code Lyokossa se on metallia. == Lähteet == == Aiheesta muualla == * Garage Kids Fandomissa * Garage Kids Fandomissa Luokka:Code Lyoko Luokka:Peruutetut televisiosarjat
Yusufelin pato

Yusufelin pato () on 275 metriä korkea holvipato Turkin koillisosassa sijaitsevassa Çoruh-joessa, Artvinin maakunnnan Yusufelin piirikunnassa. Pato vihittiin marraskuussa 2022. Patoa ja siihen liittyviä tieosuuksia, siltoja ja tunneleita rakennettiin joulukuusta 2012 lähtien. Syksyllä 2021 uutisoitiin padon olevan 91-prosenttisesti valmis. Padon rajaaman tekojärven täyttö aloitettiin vuonna 2021. Tekojärven täyttäminen on upottanut kyliä alleen. Padossa on sähköntuotantoa varten kolme 186 megawatin vertikaaliakseloitua Francis-turbiinia. ==Lähteet== Luokka:Holvipadot Luokka:Turkin rakennukset ja rakennelmat Luokka:Artvinin maakunta
Miriam Green Ellis

Miriam Green Ellis (1879 New York – 1964) oli yhdysvaltalaissyntyinen maataloustoimittaja, feministi ja suffragisti. Hänet tunnetaan erityisesti vuonna 1922 Aklavikissa aloittamansa uran johdosta, jonka perusteella hän kirjoitti lukuisia artikkeleita ja toteutti luentoja. Ellisillä oli kanadalaiset vanhemmat, joiden perässä hän palasi Kanadaan ja kävi siellä alakoulun. Myöhemmin hän opiskeli Torontossa sisäoppilaitoksessa ja valmistui Toronton konservatioriosta sen jäsenenä. Hän toimi 25 viiden vuoden ajan Family Herald and Weekly Star -lehden päätoimittajana Montrealissa. == Lähteet == Luokka:Kanadalaiset toimittajat Luokka:Kanadalaiset feministit Luokka:Vuonna 1879 syntyneet Luokka:Vuonna 1964 kuolleet
Marie-Guillemine Benoist

Marie-Guillemine Benoist (18. joulukuuta 1768 Pariisi – 8. lokakuuta 1826) oli ranskalainen taidemaalari. Hän sai maalauksistaan useita tilauksia Napoleonin hallitukselta ja esitteli niitä usesasti julkisissa näyttelyissä Versailles’ssa. Benoist meni naimisiin vuonna 1793 Pierre-Vincent Benoistin kanssa, mutta tämä jouduttiin karkottamaan maasta, jotta ei joutuisi pidätetyksi Marie Antoinetten pelastamisen suunnittelusta. Vuonna 1800 Benoistin kuuluisin teos Madeleinen muotokuva esiteltiin yleisölle. Benoistin mies nimitetiin valtioneuvostoon vuonna 1815, jolloin Benoist lopetti uransa miehensä aseman sivistymisen takia. == Teoksia == Tiedosto:Marie-Guillemine Benoist - portrait d'une negresse.jpg|Madeleinen muotokuva (1800). Tiedosto:Innocence between Vice and Virtue by Marie-Guillemine Benoist.jpg|Viattomuus Vicen ja Virtuen välillä (1790). Tiedosto:Portrait of a Lady by Marie-Guillemine Benoist, San Diego Museum of Art.JPG|Muotokuva naisesta (1799). Tiedosto:Madame Philippe Panon Desbassayns de Richemont (Jeanne Eglé Mourgue, 1778–1855) and Her Son, Eugène (1800–1859) MET DT1995.jpg|Rouva Philippe Panon Desbassayns de Richemont (1802). Tiedosto:Franz Joseph Gall by Marie-Guillemine Benoist.jpg|Franz Joseph Gall (1807–1808). == Lähteet == == Aiheesta muualla == Luokka:Ranskalaiset taidemaalarit Luokka:Vuonna 1768 syntyneet Luokka:Vuonna 1826 kuolleet
Sint Maartenin kuvernööri

Sint Maartenin kuvernööri () on Alankomaiden kuningaskuntaan kuuluvan Sint Maartenin autonomisen alueen hallituksen johtaja. Lisäksi hän edustaa Alankomaiden kuninkaan, joka myös nimittää kuvernöörin virkaansa, valtaa Sint Maartenilla. Kuvernöörin virkakauden pituus on 6 vuotta, ja se voidaan uusia kerran. Nykyisenä kuvernöörinä toimii Ajamu Baly, joka aloitti virassaan 10. lokakuuta 2022. Kuvernöörin virka perustettiin vuonna 2010, kun Sint Maartenista tuli autonominen alue. Ensimmäiseksi kuvernööriksi nimitettiin Eugene Holiday, joka aloitti virassaan 10. lokakuuta 2010. Kuvernöörin valtaoikeuksiin kuuluvat mm. seuraavat: * lakialoitteiden vahvistaminen * virkamiesten nimittäminen ja erottaminen * Sint Maartenin budjetin ja kiinteän omaisuuden hallinnointi * armahtaa tai muuntaa tuomioistuimen antamia tuomioita * antaa ulkomaalaisille sotalaivoille ja -lentokoneille mahdollisesti luvan tulla saaren alueelle == Luettelo Sint Maartenin kuvernööreistä == Luku Kuva Nimi Virassa 1 Eugene Holiday 10. lokakuuta 2010 – 10. lokakuuta 2022 2 Ajamu Baly 10. lokakuuta 2022– == Lähteet == *
Ryysyranta meni

Ryysyranta meni on Irwin Goodmanin vuonna 1970 julkaistu musiikkikappale, joka on mukana albumilla St. Pauli ja Reeperbahn. Kappale perustuu Goodmanin asunnon, Ryysyrannan, pakkohuutokauppaan. Levy-yhtiö Musiikki-Fazer sai myöhemmin kolmensadan markan laskun siitä, että kappaleessa kuullaan Ryysyrannan huutokauppaajan puhetta.St. Pauli ja Reeperbahn, CD-levyn kansilehtinen (Vexi Salmi, Helsinki 2000), F-Records Warner Music Europe 2001 == Lähteet == Luokka:Irwin Goodmanin kappaleet Luokka:Vuoden 1970 kappaleet
Magneettisekoitin

Magneettisekoitin on laite, jonka pyörivä magneetti saa aikaan astiassa olevan nesteen sekoittumisen. Magneettisekoitin on keskeinen väline useissa kemian ja biologian laboratorioissa. == Käyttö == Magneettisekoitin koostuu ulkokuoresta, jonka päällä on metallinen levy. Levyn alla on magneetti, jota pyörittää moottori. Pyöritysnopeutta säädetään reostaatilla ja pyöritysnopeus on useimmiten korkeintaan 4 000 kierrosta minuutissa. Magneettisekoittimen levyssä on usein lämmitysvastus, jotta sekoitettavaa nestettä saadaan myös lämmitettyä. Sekoitettava neste asetetaan astiassa, esimerkiksi dekantterilasissa, erlenmeyerpullossa tai kolvissa, magneettisekoittimen levyn päälle ja astiaan lisätään sauvamagneetti. Levyn alla oleva pyörivä magneetti saa aikaan sauvamagneetin pyörimisen astiassa. Muodostuva pyörrevirtaus sekoittaa nesteen tehokkaasti. Sauvamagneetti on päällystettu polytetrafluorieteenillä tai lasilla. Magneettisekoitinta käytetään konsentraation pitämiseen samana koko astiassa, aineiden liukenemisen nopeuttamiseen, lämmönsiirron tehostamiseen ja sedimentaation ehkäisyyn. Magneettisekoitus toimii parhaiten suhteellisen pienessä laboratoriomittakaavassa. Jos nesteessä on useampi toisiinsa liukenematon faasi, tai neste on hyvin viskoosia, magneettisekoitin ei ole yhtä tehokas kuin mekaaninen sekoitin. == Lähteet == Luokka:Laboratoriotarvikkeet
Louis Dupré

Louis Dupré (1925/1926 Veerle, Belgia – 11. tammikuuta 2022 Kortrijk, Belgiahttps://news.yale.edu/2022/03/01/louis-dupre-distinguished-philosopher- religion) oli belgialainen filosofi ja kirjailija. Hän valmistui Leuvenin katolisesta yliopistosta filosofian tutkinnon kera vuonna 1954, jolloin hän kirjoitti väitöskirjan marxilaisten filosofian lähtökohdista. Sen perusteella hänelle myönnettiin J.M. Huyghe -palkinto kaksi vuotta myöhemmin. Dupré opetti filosofiaa vuoteen 1972 asti Georgetownin yliopistossa. Seuraavana vuonna hänet nimitettiin T. Lawrason Riggsin uskonnontutkimuksen professoriksi Yalen yliopistossa. Dupré on luennoinut useissa yliopistoissa Yhdysvalloissa, Belgiassa, Alankomaissa, Irlannissa ja Italiassa. Hän kirjoitti 15 kirjaa sekä julkaisi noin 200 artikkelia filosofiasta ja teologiasta eri aikakauslehdissä ja tietosanakirjoissa. Vuonna 1994 hänestä tuli American Academy of Arts and Sciences -akatemian jäsen. == Lähteet == Luokka:Belgialaiset filosofit Luokka:Katoliset filosofit Luokka:Belgialaiset kirjailijat Luokka:Belgialaiset opettajat Luokka:Yalen yliopiston professorit Luokka:1920-luvulla syntyneet Luokka:Vuonna 2022 kuolleet
Jacob Ernst Marcus

Jacob Ernst Marcus (1774 Sint Eustatius – 1826 Amsterdam) oli hollantilainen taidemaalari. Hänen tuottamiensa maalausten teemana olivat erilaiset maisemat, genrekohtausket sekä muotokuvat. Marcus oli Amsterdamissa sijainneen Koninklijke -akademian jäsen ja oli myös Amsterdamin taideyhdistyksen perustajajäsen vuonna 1801. Marcus voitti Stadtstekenacademie -taideakatemiasta kultamitalin vuonna 1798. Hän sai samoihin aikoihin piirustuskoulutusta Steven Goblélta sekä Reinier Vinkelesiltä ja oli täten yksi harvoista Vinkelen hyväksymistä oppilaista. Marcus nimitettiin vuonna 1820 professoriksi ja Akademie van Beeldende Kunstenin johtajaksi Amsterdamissa. == Teoksia == Tiedosto:Marcus, Jacob Ernst (1774-1826), Afb 010055000472.jpg|alt= Tiedosto:Marcus, Jacob Ernst (1774-1826), Afb 010097006316.jpg|alt= Tiedosto:Czaar peter huisje gravure J.E. Marcus, Sculp.jpg|alt= == Lähteet == == Aiheesta muualla == Luokka:Alankomaalaiset taidemaalarit Luokka:Alankomaalaiset professorit Luokka:Vuonna 1774 syntyneet Luokka:Vuonna 1826 kuolleet
Charles Sayers

Charles Sayers (tunnettu nimillä Charles E.H. Sayers, Charles Eugène Henry Sayers, 1901 – 1943) oli hollantilainen taidemaalari. Sayersin töitä myydään silloin tällöin huutokaupoissa ja hinnat ovat liikkuneet 200 ja 150 000 dollain välillä. == Teoksia == Tiedosto:Charles Sayers, Market in Banyuwangi.jpg|alt=|Bali Market Scene (1938). == Lähteet == Luokka:Alankomaalaiset taidemaalarit Luokka:Vuonna 1901 syntyneet Luokka:Vuonna 1943 kuolleet
Vasylkivin taistelu

Vasylkivin taistelu oli osa helmikuussa 2022 käynnistynyttä Kiovan offensiivia, joka oli osa Venäjän hyökkäyssotaa Ukrainassa. Vasylkivin kaupunkiin osui ohjuksia, jotka tuhosivat polttoainevaraston ja teknisen oppilaitoksen. Pormestarin mukaan venäläisiä agentteja oli soluttautunut lähikaupunkeihin ja kyliin vakoilemaan kuukausia ennen sodan alkamista. Alustavien tietojen mukaan ukrainalainen Su-27 ampui alas laskuvarjojoukkoja kuljettaneen Il-76MD -koneen, mutta koneen hylkyä ei löytynyt. == Lähteet == == Aiheesta muualla == Luokka:Obuh’ivin piiri Luokka:Taistelut Venäjän hyökkäyksessä Ukrainaan
Charles McNary

Charles McNary (12. kesäkuuta 1874 – 25. helmikuuta 1944) oli yhdysvaltalainen republikaanitaustainen Oregonin osavaltiota edustanut senaattori, johon hänet nimitettiin vuonna 1917 kuvernööri James Withycomben toimesta. McNary opiskeli nuoruudessa Stanfordin yliopistossa. Edustaessaan Oregonia hän vaikutti paljon lainasäädännön uudistustoimiin ja presidentti Franklin D. Rooseveltin New Deal -politiikkaan. Sittemmin McNary toimi myös Willametten yliopiston oikeustieteellisen tiedekunnan dekaanina, minkä lisäksi hän toteutti uraa Oregonin korkeimmassa oikeudessa. Hän oli suosittu ja sai mainetta lausunnoillaan, jotka tukivat osavaltion progressiivisia uudistuksia. McNary oli luonnonläheinen, mikä näkyi osassa hänen puheistaan. Hän tutki laajalti metsälainsäädäntöä 1900-luvulla New Yorkin kongressiedustaja John D. Clarkin kanssa. == Lähteet == == Aiheesta muualla == Luokka:Yhdysvaltain senaatin jäsenet Luokka:Yhdysvaltalaiset republikaanipoliitikot Luokka:Vuonna 1874 syntyneet Luokka:Vuonna 1944 kuolleet
Ray Strachey

Ray Strachey (4. kesäkuuta 1887 Lontoo – 16. heinäkuuta 1940) oli brittiläinen kirjailija, toimittaja ja suffragisti. Hän pyrki edustamaan toimillaan naisten tasa-arvoisuutta muun muuassa samapalkkaisuuden osalta. Strachey oli mukana monissa kansainvälisissä rauhantempauksissa. Strachey suoritti matematiikan tutkinnon Newnham Collegessa 1905–1908 ja opiskeli uraa insinööriksi Oxfordin yliopistossa vuonna 1910. Hän julkaisi kolme romaania vuosina 1907–1927, joiden sisällyksestä suurin osa liittyy poliittisiin kysymyksiin. Strachey muistetaan yleisesti parhaiten The Cause -teoksestaan, joka kertoo naisliikkeen historiasta. == Lähteet == == Aiheesta muualla == Luokka:Brittiläiset kirjailijat Luokka:Brittiläiset toimittajat Luokka:Brittiläiset feministit Luokka:Vuonna 1887 syntyneet Luokka:Vuonna 1940 kuolleet
Leibovitz

Leibovitz, Leibowitz, Leibovicz, Leibovitsch ovat saman nimen erikielisiä versioita ja seuraavien henkilöiden sukunimi: * Annie Leibovitz, Anna-Lou Leibovitz (s. 1949), yhdysvaltalainen valokuvaaja * Nicolai Leibowitsch (1869–1932), suomalainen hieroja, sairasvoimistelija ja valokuvaaja * René Leibowitz (1913–1972), puolalais-ranskalainen musiikinteoreetikko, taidemusiikin säveltäjä ja kapellimestari * Jakob Frank (alkuaan Leibowicz) (1720–1791), juutalainen šabbetailainen rabbiini Galitsiasta
Norsk institutt for luftforskning

Norsk institutt for luftforskning (lyh. NILU) on norjalainen ilmansaasteita ja niiden puhdistamista tutkiva laitos. Se saa perusrahoituksensa Norjan ympäristöministeriöltä. ==Lähteet== ==Aiheesta muualla== * Laitoksen verkkosivut Luokka:Norjan tutkimuslaitokset
Kjeller

Kjeller on asuin- ja teollisuusalue Lillestrømin kunnassa Akershusin läänissä Norjassa. Se ei muodosta omaa taajamaansa vaan on osa Oslon keskustaajamaa. Kjellerissä on Norjan vanhin lentokenttä, joka on vuodesta 1939 ollut pelkästään sotilaskäytössä. Kjellerissä on myös Oslomet-yliopiston sivukampus sekä tutkimuslaitoksia kuten Norsk institutt for luftforskning ja Forsvarets forskningsinstitutt. ==Lähteet== ==Aiheesta muualla== Luokka:Skedsmo
Charlie Eastwood

Charlie Eastwood (s. 11. elokuuta 1995 Belfast, Pohjois-Irlanti) on irlantilainen autourheilija. Vuonna 2023 Eastwood kilpailee erilaisissa kestävyysajosarjoissa. Vuonna 2014 Eastwood siirtyi kartingista rata-autoiluun kilpailtuaan BRDC Formula 4 -sarjassa. Hän ajoi kahdesti palkintokorokkeelle ja oli sarjassa lopulta kymmenes. Seuraavana vuonna hän ajoi kahdessa Formula Renault 2.0 -sarjassa ilman menestystä. Vuonna 2016 Eastwood kilpaili Britannian Porsche Carrera Cupissa ja oli sarjassa kolmas. Seuraavalla kaudella hän oli sarjan toinen. Vuodesta 2018 alkaen Eastwood on ajanut erilaisissa kestävyysajokilpailuissa ja -sarjoissa. Vuonna 2019 hän oli mukana voittamassa 991-luokan Dubain 24 tunnin ajoa. Samana vuonna hän oli voittamassa GT World Challenge Europe Endurance Cup -sarjan Pro-Am luokan mestaruutta. Le Mansin 24 tunnin ajoihin Eastwood on osallistunut neljä kertaa LM GTE Am -luokassa. Vuonna 2020 Eastwood voitti luokkansa yhdessä Jonathan Adamin ja Salih Yolucin kanssa. He edustivat TF Sport tallia ja ajoivat Aston Martin Vantage AMR:llä. Vuonna 2023 Eastwood osallistui Formula E -sarjan tulokastesteihin McLarenin kanssa. == Lähteet == Luokka:Asian Le Mans Series -kuljettajat Luokka:European Le Mans Series -kuljettajat Luokka:Irlantilaiset autourheilijat Luokka:Porsche Supercup -kuljettajat Luokka:Vuonna 1995 syntyneet Luokka:Elävät henkilöt
Yann Bisseck

Yann Aurel Ludger Bisseck (s. 29. marraskuuta 2000 Köln, Saksa) on saksalais- kamerunilainen jalkapalloilija, pelipaikaltaan keskuspuolustaja. Hän edustaa Inter Milanoa ja Saksan alle 21-vuotiaiden maajoukkuetta. Bisseck on 196 senttimetriä pitkä, hän painaa 83 kilogrammaa, ja on oikeajalkainen. Inter Milanossa hänellä on sopimus kesään 2028 asti. Inter Milanoon hän siirtyi tanskalaisseura Aarhusista 7 miljoonan euron siirtokorvauksella heinäkuussa 2023. Bisseck on pelannut Aarhusissa Tanskan Superliigaa yhteensä 62 ottelua, joissa hän on tehnyt yhteensä viisi maalia. Inter MIlanossa Bisseck teki debyyttinsä Serie A:n ensimmäisen kierroksen ottelussa Monzaa vastaan elokuussa 2023, tullen Matteo Darmianin tilalle kentälle 83. peliminuutilla. Saksan alle 21-vuotiaiden maajoukkueessa Bisseck on pelannut kahdeksan ottelua, joissa hän on tehnyt yhden maalin Israelia vastaan alle 21-vuotiaiden EM-kisoissa 2023, jolloin hän oli myös joukkueen kapteeni. Kesäkuussa 2023 Transfermarkt arvioi Bisseckin arvon olleen 5 miljoonaa euroa. == Lähteet == Luokka: Saksalaiset jalkapalloilijat Luokka:Vuonna 2000 syntyneet Luokka:Elävät henkilöt
MacOS Sonoma

macOS Sonoma (macOS 14) on Applen Macintosh-tietokoneille tarkoitetun käyttöjärjestelmän versio, joka julkaistiin 26. syyskuuta 2023. Päivitys on nimetty Sonoman, Pohjois-Kalifornian "Viinialueella" sijaitsevan alueen mukaan, joka on tunnettu viinitiloistaan. macOS Sonoman ensimmäinen julkinen beta -versio julkaistiin heinäkuussa 2023. == Järjestelmävaatimukset == macOS Sonoma tukee Mac-malleja, joissa on Apple Siliconin -prosessori tai Intelin vähintään Xeon-W tai vähintään 8. sukupolven Coffee Lake/Amber Lake -prosessori. macOS Sonoman tukemat laitteet: * iMac 2019 ja myöhemmät. * Mac Pro 2019 ja myöhemmät. * iMac Pro 2017. * Mac Studio 2022 ja myöhemmät. * MacBook Air 2018 ja myöhemmät. * Mac mini 2018 ja myöhemmät. * MacBook Pro 2018 ja myöhemmät. == Lähteet == * Virallinen sivu === Viitteet === Luokka:macOS Luokka:Vuoden 2023 ohjelmistot
Letzte Generation

Letzte Generation () on elokuussa 2021 perustettu saksalainen ilmastoaktivismiryhmä. Omien verkkosivujensa mukaan Letzte Generation syyttää Saksan hallitusta ilmastokriisin syventämisestä ja varoitusten laiminlyönnistä. Ryhmä on järjestänyt syömälakkoja, kulkueita ja mielenilmauksia. Ryhmän jäsenet ovat myös tukkineet liikennettä liimalla itsensä katuun, heittäneet maalia julkisiin monumentteihin ja perunasosetta Claude Monet’n maalaukseen Potsdamissa. Toimillaan ryhmä tavoittelee kiireellisempiä toimia ilmastokriisin hoitamiseen. Julkinen mielipide Saksassa ryhmää kohtaan on jakautunut ja aktivistit ovat joutuneet kokemaan esimerkiksi väkivaltaa sulkeassaan katuja. Formula E -sarjan Berliinin osakilpailu keskeytyi vuonna 2023, kun kesken lähtöjärjestelyjen ryhmä järjesti radalla mielenilmauksen. Aktivistit yrittivät liimata kätensä rataan sekä Kansainvälisen autoliiton autoon. Radan turvahenkilöstä sai kuitenkin poistettua henkilöt, ja heidät luovutettiin poliisille. Kilpailun alkuun tuli vain pieni viivästys, ja se ajettiin sen jälkeen normaalisti. Kuljettajat tuomitsivat protestin voimakkaasti. Toukokuussa 2023 Saksan poliisi suoritti kotietsintöjä järjestön jäsenien koteihin, sillä heitä epäiltiin rikollisryhmän perustamisesta. == Lähteet == Luokka:Kansalaistottelemattomuus Luokka:Ympäristöjärjestöt
Călimanin kansallispuisto

Călimanin kansallispuisto () on kansallispuisto Romanian pohjoisosassa, Itä- Karpaateilla. Esitys kansallispuistosta annettiin vuonna 1975, ja kansallispuisto perustettiin vuonna 1990 alkujaan 153,00 neliökilometrin laajuisena. Puistoa on sittemmin laajennettu. Puisto sijoittuu neljän piirikunnan alueelle. Kansallispuiston pinta-alaksi eri lähteet antavat erilaisia arvoja: 245,56, 258,9 tai 381,1595 neliökilometriä. == Lähteet == ==Aiheesta muualla== Luokka:Romanian kansallispuistot
Mikrí Saltíni

Mikrí Saltíni () eli Komíti (Κομήτη) on laguunimainen järvi läntisessä Keski- Kreikassa. Sen pinta-ala on 0,188 neliökilometriä ja ympäryysmitta 2,16 kilometriä. Mikrí Saltíni sijaitsee Áktion niemellä Áktio-Vónitsan kunnassa Aitolia-Akarnanian alueyksikössä. Sen erottaa Amvrakikóslahden rannasta Prévezasta etelään johtava tie ja sitä varten tehty noin 0,8 metriä pitkä ja 60 metriä leveä penger. Järvi on paljolti umpeenkasvanut ja sen keskimääräinen syvyys on vain noin 0,5 metriä. Sen ympäristö on suomaata. Mikrí Saltínin (”Pieni Saltíni”) länsipuolella sijaitsee suurempi, samoin laguunimainen Saltíni eli Megáli Saltíni (”Suuri Saltíni”) -järvi. Kummatkin ovat tärkeitä lintualueita. == Lähteet == Luokka:Áktio-Vónitsa Luokka:Kreikan järvet
Prontáni

Prontáni () on järvi Epeiroksessa Kreikassa. Sen pinta-ala on noin 0,3 neliökilometriä ja ympärysmitta noin neljä kilometriä. Järvi sijaitsee Soúlin kunnassa Thesprotian alueyksikössä. Prontáni ja sen ympäristö ovat osa Natura- aluetta, joka käsittää myös muun muassa Kanéta- ja Kalodíki-järvien alueen. == Lähteet == Luokka:Kreikan järvet Luokka:Kreikan Natura-alueet Luokka:Soúli
Psífta

Psífta (, myös Psíftan laguuni, Λιμνοθάλασσα Ψήφτα, Limnothálassa Psífta) eli Psifaía (Ψιφαία) eli Valarió (Βαλαριό) on laguunimainen järvi Peloponnesoksen niemimaan koillisosassa Kreikassa. Se sijaitsee lähellä Epídavroksenlahden etelärantaa ja Méthanan niemen mantereeseen yhdistävää kannasta. Sen pinta-ala on noin 0,5 neliökilometriä. Psífta-järven erottaa merestä noin 500 metriä pitkä ja 50 metriä leveä kannas, jolla sijaitsee Psíftan ranta. Sen itäpäässä on kanava, joka yhdistää järven mereen tehden siitä laguunimaisen. Järven nimen selitetään olevan muuntunut antiikin ajan Foibe-järvestä, joka sijaitsi samalla paikalla, ja jonka Pausanias mainitsee. == Lähteet == == Aiheesta muualla == Luokka:Kreikan järvet Luokka:Troizinía-Méthana
Rodián laguuni

Rodián laguuni () on laguuni Epeiroksessa Luoteis-Kreikassa. Se sijaitsee Amvrakikóslahden pohjoisosassa Ártan kunnassa. Laguunin pinta-ala on 15,87 neliökilometriä ja ympäryysmitta 50,177 kilometriä. Rodián laguuni on pohjoisin Amvrakikóslahden lukuisista laguuneista. Se sijaitsee Loúros-joen suistossa. Laguunin keskisyvyys on 1,5 metriä ja suurin syvyys 4 metriä. Rodián laguunin eteläpuolella sijaitsee Tsoukalión laguuni. Rodián laguuni on osa Amvrakikóslahden kosteikkojen kansallispuistoa sekä kahta Natura-aluetta, joista toinen on luonto- ja toinen lintudirektiivin mukainen. == Lähteet == Luokka:Amvrakikóslahti Luokka:Árta Luokka:Kreikan laguunit Luokka:Kreikan Natura-alueet
Saḯta

Saḯta () on järvi Epeiroksessa Kreikassa. Se sijaitsee Soúlin kunnassa Thesprotian alueyksikössä lähellä Karvounárin kylää. Saḯta on vuodenaikaisjärvi ja kesäaikaan paljolti umpeenkasvanut. Sen pinta-ala on noin 0,134 neliökilometriä. == Lähteet == Luokka:Achérontaksen vesistö Luokka:Kreikan järvet Luokka:Soúli
Sakoulétsin laguuni

Sakoulétsin laguuni () on laguuni Epeiroksessa Luoteis-Kreikassa. Se sijaitsee Amvrakikóslahden pohjoisosassa Ártan kunnassa. Laguunin pinta-ala on 0,361 neliökilometriä ja ympäryysmitta 4,322 kilometriä. Sakoulétsin laguuni sijaitsee Koronisían saaren eteläpuolella. Sen keskisyvyys on 0,8 metriä ja suurin syvyys 1,2 metriä. Laguuni on osa Amvrakikóslahden kosteikkojen kansallispuistoa sekä kahta Natura-aluetta, joista toinen on luonto- ja toinen lintudirektiivin mukainen. == Lähteet == Luokka:Amvrakikóslahti Luokka:Árta Luokka:Kreikan laguunit Luokka:Kreikan Natura-alueet
Sfikiá

Sfikiá (, eli (Τεχνητή) Λίμνη Σφηκιάς, (Technití) Límni Sfikiás, Sfikián tekojärvi) on tekojärvi Makedoniassa Kreikassa. Se on rakennettu patoamalla Aliákmonas-joki lähellä Sfikián kylää, joka sijaitsee Véroian kunnassa Imathían alueyksikössä Keski-Makedonian alueella, ja se on saanut nimensä kylästä. Järven pinta-ala on noin 4,3 neliökilometriä. == Lähteet == Luokka:Aliákmonaksen vesistö Luokka:Kreikan tekojärvet Luokka:Véroia
Saint-Julien-le-Petit

Saint-Julien-le-Petit on kunta keskisessä Ranskassa Haute-Viennen departementissa Uuden-Akvitanian alueella. Se sijaitsee Maulde-joen varrella, noin 43 kilometriä Limogesin kaupungista itään. Saint-Julien-de-Briouden kirkko on yksilaivainen jota laajennettiin sivukappeleilla 1400-luvun jälkeen. Kirkko kunnostettiin 1700-luvulla. Tämän maalaiskirkon erikoisuus on, että siinä on kaksi kellotornia: kellotorni-seinä, joka on vahvistettu kellotornilla. ==Lähteet== ==Aiheesta muualla== Luokka:Haute-Viennen kunnat
Smackbound

Smackbound on suomalainen metallimusiikin yhtye, joka on perustettu vuonna 2015. Yhtye julkaisee Frontiers Records -levymerkillä. == Historia == Yhtyeen perusti Netta Laurenne vuonna 2015. Yhtyeeseen liittyivät Teemu Mäntysaari, Rolf Pilve, Vili Itäpelto ja Tuomas Yli-Jaskari. Yhtyeen esikoisalbumi 20/20 julkaistiin vuonna 2020, ja toinen albumi Hostage 2023. == Kokoonpano == Yhtyeen jäsenet: *Netta Laurenne – laulu *Teemu Mäntysaari – kitara *Tuomas Yli-Jaskari – bassokitara *Vili Itäpelto – kosketinsoittimet *Rolf Pilve – rummut == Albumit == * * == Lähteet == Luokka:Suomalaiset metalliyhtyeet
Guignol

Guignol on Ranskan tunnetuimpia nukkehahmoja. Lyonilainen nukkenäyttelijä Laurent Mourguet loi tämän käsinukkehahmon 1800-luvun alussa italialaisten nukkien pohjalta. Guignol on canut eli silkkitehtaan työntekijä. Guignol sai luultavasti nimensä oikean lyonilaisen silkkityöläisen mukaan. Guignolin nukkenäyttelijät esittivät hahmoa puhuen lyonilaisella paikallismurteella, ja nukke oli puettu perinteiseen talonpoikaispukuun. Guignolilla on pieni pystynenä ja suuret silmät. Hän on helposti huijattavissa, mutta onnistuu toisaalta aina pääsemään pälkähästä. Nukketeatteriesityksissä on yleensä mukana myös Guignolin vaimo Madelon sekä Guignolin erottamaton ystävä Gnafron. Jotkut Guignol-esitykset muistuttavat englantilaisia Punch and Judy -nukketeatteriesityksiä, mutta yleensä Guignol esiintyy omanlaisissa näytelmissä. Guignolin nukketeatteriesitykset edellyttävät yleisöltä aktiivista osallistumista, ja esitykset on suunnattu pääasiassa lapsille. Pariisin kaduilla voi nähdä säännöllisesti Guignol-nukketeatteria. == Lähteet == Luokka:Nukkehahmot Luokka:Nukketeatteri
Kai Mattila

Kai Mattila (s. 1963) on suomalainen lentopallon pelaaja ja valmentaja. Mattila on harvoja henkilöitä, joka on voittanut samassa seurassa Suomen- mestaruuden sekä pelaajana että valmentajana. Kain isä Erkki voitti aikanaan neljä Suomen-mestaruutta ja lisäksi useita muita SM-mitaleita. Rantaperkiön Isku nostatti Kai Mattilan pelipaidan Pyynikin palloiluhallin seinälle 2023. Kain poika Niko voitti SM-kultaa koripallossa BC Nokian riveissä kaudella 2023-2024.BC Nokian johtohahmo sai isältään viiltävän kuitin uransa suurimmalla hetkellä – suvun ketju katkesi Niko Mattilaan == Pelaajaura == Mattilan kasvattajaseura on Luolajan Kajastus. Liigauransa aikana hänen edustamiaan seuroja olivat PPS 1982–87, Rantaperkiön Isku 1987–89 ja 1990–93 sekä VaLePa 1993–94. Kaudella 1989–90 Mattila pelasi Ranskan pääsarjaa pariisilaisessa Racing Clubissa. Pelaajana hän voitti Suomen mestaruuden vuonna 1988, SM-hopeaa 1989, 1992 ja 1993 sekä SM-pronssia 1991. Kaikkiaan Mattila pelasi Suomessa 354 pääsarjaottelua. Maajoukkueessa hän edusti Suomea 252 otteluassa. Mattila oli mukana Suomen joukkueessa EM-kisoissa vuosina 1991 ja 1993 sekä vuoden 1992 olympiakarsinnoissa. == Valmennusura == Valmentajana Mattila aloitti vuonna 1994. SM-sarjassa hänen valmentamiaan seuroja ovat olleet KaLe (1994), VaLePa (1998-2002) sekä Ranta-Perkiön Isku (2005-2007, 2012-2013). Rantaperkiön Iskun valmentajana Mattila saavutti SM-kultaa vuonna 2006 ja SM-pronssia 2005. 1-sarjassa hän valmensi Luolajan Kajastusta (1995-1997), Valkeakosken Isku-Veikkoja (2004) ja Mäntän Valoa (2009-2010). Mattila oli Suomen maajoukkueen valmentajana nuorten MM-karsinnoissa vuonna 2001. Mattila on valittu lentopallon vuoden valmentajaksi ja TUL:n vuoden valmentajaksi vuonna 2006. == Lähteet == *Faktapankki === Viitteet === Luokka:Elävät henkilöt Luokka:Vuonna 1963 syntyneet Luokka:Suomalaiset lentopalloilijat Luokka:Suomalaiset lentopallovalmentajat
Milla Sofia

Milla Sofia on virtuaalinen hahmo, jonka on kehittänyt Jouni Turpeinen ja Netmylly Oy. Netmylly Oy on IT- ja verkkokauppayritys ja Milla Sofia kehitettiin alun perin joulukuussa 2022 yrityksen tarpeisiin muotimalliksi. Millan hahmo on täysin virtuaalinen, ja hänet on luotu Stable Diffusion tekoälyohjelmistolla, joka tuottaa kuvia tekstimuotoisesta kuvauksesta. Tekoälyn kehittyminen on mahdollistanut realististen näköisten virtuaalisten hahmojen, kuten Milla luomisen, ja ilmiö aiheuttanut paljon kiinnostusta sosiaalisessa mediassa sekä perinteisessä lehdistössä. Millan sosiaalisen median tilit esittelevät Millan kuvitteellista elämää, kuten hänen harrastuksiaan ja matkailua erilaisissa kohteissa. Seuraajia Milla Sofialla oli syyskuussa 2023 Instagramissa noin 60 000, Tiktokissa jo yli satatuhatta. == Lähteet == == Aiheesta muualla == * Milla Sofia Instagramissa. Luokka:Tekoäly
Astrojax

Astrojax on lelu, joka koostuu kolmesta pallosta ja narusta. Narun kummassakin päässä on kaksi kiinnitettyä palloa ja keskimmäinen pallo liukuu vapaasti näiden välillä. Jokaisessa pallossa on metallipaino sisällä. Astrojaxilla voi tehdä monenlaisia liikkeitä ja temppuja. Astrojaxin kehitti vuonna 1986 cornellin yliopiston teoreettisen fysiikan opiskelija Larry Shawn, hänen temppuillessaan kuusiomuttereilla ja hammaslangalla. Ensimmäisen kerran astrojax tuli markkinoille vuonna 1994. Astrojaxia on käytetty fysiikan opettamisessa ja Nasa on vienyt sen avaruuteen osana Lelut avaruudessa- ohjelmaansa. == Lähteet == Luokka:Fysiikka
Vikeså

Vikeså on taajama Bjerkreimin kunnassa Rogalandin läänissä Norjassa ja kuntansa hallinnollinen keskus, joka sijaitsee Eurooppatie E39:n varrella. Taajaman pinta-ala on yksi neliökilometri ja asukasluku 1 003 vuoden 2022 alussa. Vikesåssa valmistetaan muun muassa ilmastointilaitteita. ==Lähteet== Luokka:Norjan taajamat Luokka:Bjerkreim
Nykirken

Nykirken on Bergenissä sijaitseva kivinen ristikirkko vuodelta 1763. Se rakennettiin ensimmäisen kerran jo vuonna 1621, mutta paloi kolmesti vuosina 1623, 1660 ja 1756. Nykyisen ulkoasun suunnitteli arkkitehti Johan J. Reichborn. Vuosina 1800 ja 1944 kirkko paloi jälleen, mutta se kunnostettiin entiselleen lukuun ottamatta tornia, joka viimeisimmän palon jälkeen rakennettiin sellaiseksi kuin Reichborn oli sen alun perin suunnitellut. Jonas Rein Minne.jpg|Eidsvollin kansalliskokousedustaja Jonas Reinin muistolaatta kirkon seinässä. ==Lähteet== ==Aiheesta muualla== Luokka:Bergenin kirkot Luokka:Norjan kivikirkot
Hypertriglyseridemia

Hypertriglyseridemia on suurten triglyseridimäärien esiintyminen veressä. Triglyseridit ovat runsain rasvamolekyyli useimmissa organismeissa. Hypertriglyseridemiaa esiintyy erilaisissa fysiologisissa olosuhteissa ja erilaisissa sairauksissa, ja korkeat triglyseriditasot liittyvät ateroskleroosiin, jopa ilman hyperkolesterolemiaa (korkea kolesterolitaso) ja altistavat sydän- ja verisuonitaudeille. Kroonisesti kohonneet seerumin triglyseriditasot ovat osa metabolista oireyhtymää ja alkoholitonta rasvamaksasairautta, joihin molempiin liittyy tyypillisesti liikalihavuus ja jotka vaikuttavat merkittävästi sydän- ja verisuonikuolleisuuteen teollisuusmaissa vuodesta 2021 alkaen. Äärimmäiset triglyseriditasot lisäävät myös akuutin haimatulehduksen riskiä. Hypertriglyseridemia itsessään on yleensä oireeton, vaikka korkeat tasot voivat liittyä ksantoomina tunnettuihin ihovaurioihin. == Lähteet == Luokka:Aineenvaihduntasairaudet Luokka:Lipidit
Antero Keihäs

Aaro Antero Keihäs (s. 15. maaliskuuta 1941 Puolanka) on suomalainen eläköitynyt yritysjohtaja, joka on saanut kauppaneuvoksen arvonimen. Viitattu 8.9.2023. Keihään vanhemmat olivat rakennusmestari Arvid Alexander Keihäs ja Zaida Gunhild Sif Johansson. Keihäs kävi keskikoulun Svenska lyceum i Helsingforsissa 1956 ja valmistui tuotantoteknikoksi Tekniska skolan i Helsingforsista 1964. Diplomiekonomin tutkinnon hän suoritti Tukholman yliopistossa 1975. Keihäs työskenteli uransa alkuvaiheessa useissa eri konepajoissa, Suomen Kaapelitehdas-yhtiössä vuodesta 1956 ja Wärtsilä- yhtymässä konepiirtäjänä 1964. Keihäs oli Teknos-Maalit Oy:n tekninen myyjä 1964–1968 ja Machineryn osastopäällikkö 1968–1969, Teknos-Maalit Oy:n vientipäällikkö 1969–1970, Fennia Färg Ab:n varatoimitusjohtaja Ruotsissa 1970–1973 ja Alukrom Oy:n paikallisjohtaja 1973–1976. Teknos-Maalit Oy:n, vuodesta 1986 Teknos Winter Oy:n, kaupallinen johtaja ja hallituksen jäsen Keihäästä tuli 1976, varatoimitusjohtaja 1987 ja johtokunnan jäsen 1980. Hän oli yhtiön toimitusjohtaja 1991–1997. Teknos Oy:n hallituksen jäsen Keihäs oli 1991–1996, yhtiön toimitusjohtaja 1997–2000 ja hallituksen puheenjohtaja 2000–2001. Keihäs on voittanut Suomen mestaruuden soudussa ja pronssimitalin painonnostossa, samoin kuin saanut useita palkintoja purjehduksessa. Hänellä on ollut myös monia alansa asiantuntija- ja luottamustehtäviä. Kauppaneuvoksen arvonimen Keihäs sai 1997.Arvonimet. Helsingin Sanomat, 6.12.1997, s. A4. == Lähteet == Luokka:Suomalaiset yritysjohtajat Luokka:Kauppaneuvokset Luokka:Suomalaiset soutajat Luokka:Suomalaiset painonnostajat Luokka:Suomalaiset kilpapurjehtijat Luokka:Vuonna 1941 syntyneet Luokka:Elävät henkilöt
Carlos Augusto

Carlos Augusto Zopolato Neves (s. 7. tammikuuta 1999 Campinas, Brasilia) on brasilialainen jalkapalloilija, joka edustaa Inter Milanoa. Pelipaikaltaan hän on vasen laitalinkki. Augusto on pituudeltaan 184 senttimetriä pitkä, painoltaan 78 kilogrammaa ja on vasenjalkainen. AC Monzassa hänellä on sopimus kesään 2025 asti. Augusto siirtyi AC Monzaan Corinthiansista 4,2 miljoonan euron siirtokorvauksella syyskuussa 2020. Brasilian pääsarjassa hän pelasi 22 ottelua ja teki yhden maalin. Monzassa hän pelasi kahdella ensimmäisellä kaudellaan pudotuspelit mukaan lukien 68 Serie B:n ottelua ja teki viisi maalia. Kaudella 2022–2023 Augusto pelasi Serie A:ssa 35 ottelua, joissa hän teki kuusi maalia ja antoi viisi maalisyöttöä. Augusto pelasi kauden 2023–2024 lainalla Interissä, jossa hän teki debyyttinsä Serie A:n ensimmäisen kierroksen ottelussa AC Monzaa vastaan elokuussa 2023, tullen kentälle Federico Dimarcon tilalle 67. peliminuutilla. Hän pelasi kauden aikana 37 Serie A:n ottelua, joista 14:ssä hän oli avauskokoonpanossa Interin voittaessa Italian-mestaruuden. Mestarien liigassa hän pelasi tuolla kaudella seitsemän ottelua. Hän siirtyi Interiin vakituisesti 13,25 miljoonan euron siirtosummalla kesällä 2024. Hän on pelannut kaudella 2024–2025 joulukuun 22. päivään mennessä kahdeksan Italian pääsarjaottelua ja tehnyt yhden maalin. Mestarien liigassa hän on pelannut viisi ottelua. Joulukuussa 2024 Transfermarkt arvioi Auguston arvon olleen 22 miljoonaa euroa. Augusto pelasi ensimmäisen ottelunsa Brasilian jalkapallomaajoukkueessa MM-karsintaottelussa Uruguayta vastaan lokakuussa 2023. == Lähteet == Luokka:Brasilialaiset jalkapalloilijat Luokka:Vuonna 1999 syntyneet Luokka:Elävät henkilöt
Lillemor von Hanno

Lillemor von Hanno (30. joulukuuta 1900 Paatsivuono – 5. huhtikuuta 1984 Oslo) oli norjalainen näyttelijä. Hän teki ensiesiintymisensä Trondheimin teatterissa vuonna 1920 ja siirtyi neljä vuotta myöhemmin Osloon, jossa näytteli Norjan kansallisteatterissa vuosina 1924–1925 ja 1934–1951, Chat Noirissa 1925–1926 sekä Det Nye Teaterissa (nyk. Oslo Nye Teater) 1927–1934. ==Lähteet== ==Aiheesta muualla== Luokka:Norjalaiset näyttelijät Luokka:Vuonna 1900 syntyneet Luokka:Vuonna 1984 kuolleet
Puutiede

Puutiede on tiede, jonka alueeseen kuuluu puuvartisten kasvien tutkimus, viljely ja hoito. Niin metsissä kuin puutarhassa oikeat viljely ja hoitotoimet määräytyvät kasvupaikan olosuhteiden mukaan. Henkilö, joka on erikoistunut puuvartisten kasvien hoitoon on arboristi. == Metsät == Lehdoissa ja kangasmetsissä kenttäkerroksen kasvisto ilmentää metsän maaperän kosteutta ja ravinteikkuutta. Lehdoissa kenttäkasvillisuus koostuu enimmäkseen ruohovartisista kasveista, tuoreissa kangasmetsissä kenttäkerros koostuu osittain ruohovartisista kasveista ja osittain varvuista ja kuivissa kangasmetsissä kenttäkerros on varpuvaltaista. Myös puusto vaihtelee monesti kasvupaikkaolosuhteiden mukaan. Tuoreissa kangasmetsissä on yleensä enemmän kuusta ja kuivissa kangasmetsissä enemmän mäntyä. Suometsissä rämeillä on enemmän mäntyä ja korvissa yleensä enemmän kuusta, ruoho- ja lehtokorvet ovat joskus lehtipuuvaltaisia. Trooppisilla sateisimmilla alueilla kasvaa sademetsää ja kuivimmilla alueilla on savannia, missä on puita ja pensaita harvakseltaan. Trooppisten alueiden kosteikko- ja suometsiä ovat mangrovemetsät, missä puita ja pensaita kasvaa usein veden äärellä. === Viljely ja kasvatus === Metsien viljelyn ja kasvatuksen tavoitteet ja toimenpiteet sopeutetaan luonnostaan vallitsevien puulajien istutukseen valittujen puulajien ominaisuuksiin. Päätehakkuun jälkeen metsä uudistetaan. Metsän hakkuu ja uudistaminen ajoitetaan aikaan, jolloin metsä on sopivan ikäinen. Metsää uudistettaessa istuttamalla sopiva istutusväli riippuu puulajista. Metsän uudistaminen luontaisesti siemenpuihin perustuvalla viljelyllä on kannattavaa silloin, kun siemenpuut, maasto ja ilmasto sekä käytettävissä olevat toimenpiteet ovat sellaisia, että luontaiselle uudistamiselle on hyvät edellytykset. Siemenpuita hyödynnettäessä metsän uudistamiseen hakkuumenetelmiä ovat suojuspuuhakkuu ja ylispuuhakkuu. Uudistamisessa käytetään usein metsikkökuvioihin perustuvia suunnitelmia. == Puutarha == Puita ja pensaita istutetaan maan ollessa sula. Puut tuetaan istutuksen jälkeen tukikepein. Ainavihantia pensaita on saatavana astia- ja paakkutaimina ja ryhmäruusupensaita on saatavana myös paljasjuurisina. Vastaistutettuja pensaiden taimia kastellaan säännöllisesti kaksi kertaa viikossa. Hellejaksoina pensaita on hyvä sumuttaa päivittäin, mutta liikaa kastelua pitää välttää, koska se viilentää maata ja vähentää sen hapekkuutta. Puiden, jalokärhöjen ja köynnösruusujen kastelussa on hyvä käyttää apuna salaojaputkia. Puiden ja pensaiden leikkauksilla parannetaan vanhojen kasvien elinvoimaa. Joskus leikkaamiseen ryhdytään ulkonäöllisistä syistä, kuten pensasaitaa leikattaessa. Leikkaamiseen käytetään useanlaisia välineitä oksasaksista oksasahaan. Puuvatisten kasvien menestymisvyöhykkeet on Suomessa määritelty ilmatieteen laitoksen tietoihin perustuen vyöhykkeisiin I-VIII. Suojaisilla ja lämpimillä kasvupaikoilla ja kohopenkeissä kasvit saattavat menestyä yleisten menestymisvyöhykkeidensä ulkopuolella, mutta kylmällä ja märällä kasvupaikalla asia voi olla päin vastoin. == Lähteet == == Katso myös == * Metsätalous * Puutarhanhoito Luokka:Metsätalous Luokka:Puutarhanhoito
Giuseppe Baini

Giuseppe Baini (1775–1844) oli italialainen musiikkitieteilijä. Hän johti paavin kappelin kuoroa, jolle hän myös sävelsi. Hänen musiikkitieteellinen pääteoksensa käsittelee Palestrinan elämää ja tuotantoa. Hän on säveltänyt kymmenäänisen Misereren, jota on esitetty vuodesta 1821 alkaen pääsiäisviikolla Roomassa Sikstuksen kappelissa. Hän edustaa musiikissaan 1500-luvun tyyliä.Baini, Giuseppe, Tietosanakirja. Osa 1, palsta 813. Tietosanakirja-osakeyhtiö 1909 == Lähteet == ==Aiheesta muualla== Luokka:Italialaiset säveltäjät Luokka:Musiikkitieteilijät Luokka:Vuonna 1775 syntyneet Luokka:Vuonna 1844 kuolleet
Prilidiano Pueyrredón

Prilidiano Pueyrredón (24. tammikuuta 1823 – 3. lokakuuta 1870) oli argentiinalainen taidemaalari. Hän maalasi muotokuvia ja arkielämää. Häntä pidetään kotimaansa merkitävimpänä 1800- luvun taidemaalarina. http://www.encyclopedia.com/humanities/encyclopedias-almanacs-transcripts-and- maps/pueyrredon-prilidiano-1823-1870 Varakkaan ja vaikutusvaltaisen perheen poika Pueyrredón lähetettiin Eurooppaan opiskelemaan. Hän valmistui Ranskassa insinööriksi, mutta hän innostui kuvataiteista ja ryhtyi maalaamaan. Insinöörin uransa ohella Pueyrredón toimi arkkitehtina. Hän suunnitteli myös Buenos Airesin ulkopuolella sijaitsevan huvilan, jota käytetään nykyään Argentiina presidentin virka-asuntona. Lisäksi hän suunnitteli julkisia rakennuksia ja korjausrakentamista. http://meetingbenches.com/2019/10/in- embrace-of-painting-and-architecture-prilidiano-pueyrredon-between-privileged- lounges-and-the-life-of-the-gauchos/ Nykyään Pueyrredónin insinöörin ja arkkitehdin urat on unohdettu ja häntä pidetään ennen kaikkea klassisena muotokuvamaalarina, jonka malleina oli oman aikansa yläluokkaa. Hänen maisemamaalauksiaan pidetään nykyään ennen kaikkea historiallisina dokumentteina. Taiteilijana Pueyrredón oli tuottelias. Vuosien 1850 - 1860 väliltä häneltä on säilynyt 233 teosta. Vuoden 1860 jälkeen hänen terveytensä alkoi merkittävästi heiketä ja samalla tuotteliaisuus luonnollisesti väheni. Vuoden 1870 jälkeen hänen työnsä alkoi unohtua, kunnes hänet löydettiin 1930- luvulla ja häntä alettiin pitää Argentiinan maalaustaiteen edelläkävijänä. Buenos Airesiin on perustettu hänen elämäntyölleen omistettu museo. == Valikoituja teoksia == File:Retrato de Manuelita Rosas - Prilidiano Pueyrredón.jpg|Manuela Rosas de Terreron muotokuva. File:Prilidiano Pueyrredon - Retrato de Doña Josefa Sáenz Valiente - Google Art Project.jpg|Doña Josefa Sáenz Valienten muotokuva File:Prilidiano Pueyrredon - Un alto en el campo - Google Art Project.jpg|Tauko maaseudulla. == Viitteet == == Aiheesta muualla == * https://www.artnet.com/artists/prilidiano-pueyrred%C3%B3n/ Luokka: Argentiinalaiset taidemaalarit Luokka: Vuonna 1824 syntyneet Luokka: Vuonna 1870 kuolleet